CELEX: 62012TN0111
Language: fi
Date: 2012-03-07 00:00:00
Title: Asia T-111/12: Kanne 7.3.2012 — Espanja v. komissio

28.4.2012   
            
            
               FI
            
            
               Euroopan unionin virallinen lehti
            
            
               C 126/24
            
         Kanne 7.3.2012 — Espanja v. komissio
   (Asia T-111/12)
   2012/C 126/46
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: A. Rubio González)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 22.12.2011 tekemän päätöksen K(2011) 9990 siltä osin kuin siinä alennetaan koheesiorahaston seuraaville hankkeille myöntämää tukea: ”Jätehuolto Extremaduran itsehallintoalueella — 2001” (CCI nro 2001.ES.16.C.PE.043); ”Viemäröinti ja vesihuolto Dueron valuma-alueella — 2001” (CCI nro 2000.ES.16.C.PE.070); ”Jätehuolto Valencian autonomisella alueella — 2011 — Ryhmä II” (CCI nro 2001.ES.16.C.PE.026) ja ”Bierzo Bajon jäteveden puhdistus” (CCI nro 2000.ES.16.C.PE.036).
            
         
               —
            
            
               velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kanneperusteisiin, jotka ovat perustaltaan samat kuin perusteet, joihin on vedottu asiassa T-109/12, Espanja vastaan komissio.
   Erityisesti väitetään, että perustelut koheesiorahastosta 16.5.1994 annetun neuvoston asetuksen (EY) N:o 1164/94 liitteessä II olevan H artiklan 2 kohdassa säädetyn suhteellisuusperiaatteen soveltamisesta puuttuvat, koska komissio on vain viitannut jäsenvaltioille rahastojen koordinointikomiteassa 28.11.2007 esitettyyn asiakirjaan ”Suuntaviivat julkisia hankintoja koskevista rahoitusoikaisuista”, vaikka siinä ei ole mitään analyysiä syistä, jotka perustelisivat siinä ilmoitettujen kiinteiden oikaisuprosenttien vahvistamisen.